Diari Oficial de la Generalitat Valenciana


Sumari del DOGV 7720, del 15-02-2016 (2016/961)

Notificació de la sentència dictada en el judici verbal número 985/2015.
------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/961


Organisme emissor
:   Jutjat de Primera Instància Número 1 de Llíria

Tipus de document
:   Edicte

Notificació de la sentència dictada en el judici verbal número 985/2015. [2016/961]  
Judici verbal 000985/2015  
Part demandant: Estación de Servicios Miguel Pi, SL.  
Part demandada: Ioan Dumitru Oltean.  
Sobre: altres verbals.  
En el judici a què es fa referència s'ha dictat la resolució que, literalment, és com segueix:  
  
«Sentència número 25/2015  
Llíria, 22 de gener de 2016  
Jutjat de Primera Instància i Instrucció número 1 de Llíria  
Jutge: Fernando Simó Teufel.  
Procediment: judici verbal 985/2015.  
Part actora: Estación de Servicio Miguel Pi, SL.  
Procurador/a: -  
Part demandada: Ion Dimitru Oltean, en rebel·lia processal.  
Procurador/a: -  
Antecedents de fet  
Primer. M.ª del Carmen Pi Palau, en representació de l'entitat actora, mitjançant un escrit, que per torn de repartiment va correspondre a aquest jutjat, va presentar demanda de judici verbal en què aportava els documents oportuns i reclamava la quantitat de 2.000,00 euros, més interessos contra la demandada.  
Segon. Admesa a tràmit la demanda, aquesta es va traslladar al demandat i es van ciat a termini ambdues parts per a la celebració de la vista oportuna.  
Tercer. El dia assenyalat per a la vista, el demandat no va comparéixer a l'acte de la vista malgrat haver sigut citat de forma deguda, i va ser declarat en situació de rebel·lia processal.  
L'actora es va ratificar en el seu escrit de demanda i va sol·licitar com a únic mitjà de prova la documental considerada per reproduïda. Després d'això, les actuacions van restar directament vistes per a dictar aquesta sentència.  
Fonaments de dret  
Primer. Pretensions de les parts.  
La part actora exercita acció personal en reclamació d'una quantitat per l'impagament per part de la demandada de diversos consums de carburant.  
S'han aportat com a prova diverses factures emeses del subministrament de carburant dels anys 2009 i 2010. S'ha aportat, igualment, un desglossament de les distintes factures (doc. núm. 13).  
Davant de tota aquesta documental aportada, la demandada s'ha col·locat en una situació de rebel·lia no contestant a la demanda i no compareixent a l'acte de la vista, cosa que ha impossibilitat a la part actora desplegar nous mitjans de prova. Entesa suficientment la documental aportada a la vista de la rebel·lia, pertoca la íntegra estimació de la demanda.  
Segon. Costes.  
Pel que fa a les costes, de conformitat amb el que disposa l'article 394 de la Llei d'Enjudiciament Civil, i tenint en compte l'estimació total de la demanda, és procedent condemnar el demandat al pagament de les costes.  
Dispositiva  
Estime íntegrament la demanda interposada per M.ª del Carmen Pi Palau, en nom i representació d'Estación de Servicios Miguel Pi, SL, i condemne Ion Dimitru Oltean a pagar a l'actora la quantitat de 2.000 euros, més els interessos legals des de la interpel·lació judicial, així com al pagament de les costes causades.  
Notifiqueu aquesta sentència a les parts i feu-los saber que, en contra, no s'hi pot interposar recurs, ja que és ferma.  
Porteu-ne l'original al llibre de sentències.  
Aquesta és la meua sentència, de la qual expediu un testimoniatge per a incorporar-lo a les actuacions, que pronuncie, mane i firme.»  
  
Atés que es desconeix el domicili o la residència actuals de la part demandada, per la provisió de 25 de gener de 2016, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat, per a portar a efecte la diligència de notificació de la sentència dictada en aquesta causa al demandat, Ioan Dimitru Oltean.  
  
  
Llíria, 25 de gener de 2016.- La lletrada de l'Administració de Justícia: María Cabezuelo Campos.